ועדת המשנה לענייני תכנון ובנייה ברשויות הדרוזיות, כנסת 20, פרוטוקול מספר 10, 2018-12-11 12:16

חמד עמאר: אני פותח את ישיבת ועדת המשנה לתכנון ובנייה של המגזר הדרוזי בנושא חלקות מגרשים לחיילים משוחררים בשפרעם.

חמד עמאר: אני חושב שזו הישיבה החמישית שאנחנו מקיימים בנושא כאן בכנסת.

חמד עמאר: אני קיימתי בישיבה האחרונה ביולי השנה את הישיבה.

חמד עמאר: בישיבה אמרתי שהובטח לי אז על ידי משרד השיכון שבמאי, אני גם עברתי על כל הפרוטוקולים, יחולקו 180 יחידות דיור, ביוני יחולקו עוד 20 יחידות דיור.

חמד עמאר: ביולי קיימנו את הדיון, ולא היה לא במאי ולא ביוני.

חמד עמאר: אנחנו עכשיו בדצמבר מקיימים את הדיון לראות מתי אנחנו מתחילים בכלל בחלוקת מגרשים לחיילים משוחררים.

חמד עמאר: רק לפני שבועיים אני העליתי את הנושא של חלקות לחיילים משוחררים בשאילתה לסגן שר האוצר.

חמד עמאר: נאמר לי על ידו שעדיין אין מדידות ואין עלויות של הביטוח, בתשובה של משרד האוצר, ולהפתעתי יומיים אחרי זה שר האוצר עלה בסרטון שהחלוקה תהיה בדצמבר, החודש, אז אני מבולבל לגמרי.

חמד עמאר: אנחנו כאן ככנסת, כוועדה, מבולבלים לגמרי.

חמד עמאר: אנחנו לא יודעים בדיוק מה קורה כאן.

חמד עמאר: אני אמרתי את זה גם בכנסת.

חמד עמאר: זה לא נושא פוליטי, זה לא לקידום פוליטי של אף אחד, זה בני אדם שמחכים לחלקות שלהם לבנות הבית שלהם.

חמד עמאר: אני רוצה אחת ולתמיד לתת נתונים מדויקים לאנשים.

חמד עמאר: אנשים מחכים.

חמד עמאר: אני אמרתי את זה גם בוועדות הקודמות.

חמד עמאר: כל מילה שאנחנו אומרים, אנשים שותים את זה כי אנשים מחכים לבנות את הבית שלהם.

חמד עמאר: יש זוגות שמחכים כבר חמש שנים להתחתן ובגלל שאין חלוקה לחלקות לחיילים משוחררים הם לא יכולים להתחתן.

חמד עמאר: אין לנו בתים להשכרה, לכן אנשים לא יכולים להשכיר בית בשפרעם, אז הוא מחכה לחלקה.

חמד עמאר: כששר האוצר עולה ואומר, אני נותן מענק 270,000 שקל, אני רוצה להבין מהאוצר מה זה המענק של 270,000 שקל.

חמד עמאר: זה שר האוצר, זו אישיות מאוד בכירה במשרד האוצר.

חמד עמאר: זה הממונה על משרד האוצר.

חמד עמאר: אם הוא אומר שהוא נותן מענק של 270,000 שקל, אני רוצה להבין מה זה המענק של 270,000 שקל.

חמד עמאר: אני הייתי מעורב מאוד חזק בנושא של ה-90% אז עם השר לפיד.

חמד עמאר: אני יודע בדיוק מה זה ה-90%, עד 300,000 שקל.

חמד עמאר: יש החלטת ממשלה, אבל לא שמעתי אף פעם על מענק של 270,000 שקל.

חמד עמאר: אולי האוצר יאיר את עיננו ויש איזו הפתעה שאנשים יקבלו 270,000 שקל מענק.

חמד עמאר: מה עם 180 החלקות שיחולקו החודש לפי דבריו של שר האוצר?

חמד עמאר: בשורה לאנשי שפרעם.

חמד עמאר: לא אני אמרתי את זה.

חמד עמאר: בסרטון שהוציא שר האוצר, בשורה לאנשי שפרעם - בחודש דצמבר יחולקו 180 יחידות דיור בשפרעם.

חמד עמאר: האם זה נכון?

חמד עמאר: מה קורה?

חמד עמאר: איך אנחנו מתקדמים?

חמד עמאר: אני רוצה לראות את זה היום.

חמד עמאר: אני רוצה להתקדם.

חמד עמאר: אני בדצמבר, ועדה חמישית שאני מקיים בנושא.

חמד עמאר: אני רוצה כבר שאנשים ידעו מתי יכולים להתחיל לבנות את הבית שלהם, כמה חלקות מחולקות בשפרעם?

חמד עמאר: כמה יחידות דיור יהיו ואיפה אנחנו מתקדמים?

חמד עמאר: אני רוצה לקבל גם מרמ"י בקשר למאבק ששמעתי שהיה על חלקות לחיילים משוחררים, מגרש מריבה בשפרעם שאני לא יודע עליו כלום כתושב שפרעם, לבנות מסגד או לבנות שכונה לחיילים משוחררים.

חמד עמאר: לא היה ולא נברא.

חמד עמאר: לא היה אף פעם מאבק בשפרעם בקשר לחלקות לחיילים משוחררים בין מסגד לחלקות לחיילים משוחררים.

חמד עמאר: זה דברים שיצאו ממשרד האוצר.

חמד עמאר: אני רוצה לשמוע איזה מאבק נוהל, שאני כתושב שפרעם, אני שמנהל כאן את הוועדות לא ידעתי עליו בכלל, על מאבק שמתנהל בין מסגד לשכונת חיילים משוחררים.

חמד עמאר: גם את זה אני רוצה להבין מרמ"י.

חמד עמאר: זה מה שאמר שר האוצר.

חמד עמאר: יש לי את הכתבה שהוא הוציא, שהוא העדיף חלקות לחיילים משוחררים במקום מסגד.

חמד עמאר: אני לא מכיר את זה.

חמד עמאר: חשוב מאוד דברים כאלה כי אנשים שותים את הדברים.

חמד עמאר: למה אני אומר את זה ומעלה את זה?

חמד עמאר: בא אלי מישהו, תושב שפרעם, אומר לי, אני לא יודע על מאבק של מסגד וחלקות לחיילים משוחררים בשפרעם.

חמד עמאר: אנשים שלא מכירים חושבים שבאמת היה מאבק, אבל באמת שלא היה מאבק ולעולם לא היה תכנון של מסגד על חלקות לחיילים משוחררים בשפרעם, ואני אומר את זה בוועדה באחריות מלאה גם כחבר מועצת העיר בשפרעם לשעבר, גם כאיש שיושב בכנסת עשר שנים, שמעורב חברתית בשפרעם בצורה יום-יומית.

חמד עמאר: לעולם לא היה מאבק ולא היה מתוכנן מסגד על החלקות של חיילים משוחררים בשפרעם.

חמד עמאר: לעולם לא תוכנן מסגד על חלקות לחיילים משוחררים בשפרעם, ואני חושב שגם מנהל מקרקעי ישראל יאיר את עיננו אם היה משהו שאנחנו לא ידענו.

חמד עמאר: אני אתן לגופים מקצועיים.

חמד עמאר: אני רוצה להתחיל קודם כל עם משרד האוצר.

חמד עמאר: נוכח איתנו סגן ראש העיר, פרג' חניפס.

חמד עמאר: אני קודם כל רוצה לאחל לו בהצלחה.

חמד עמאר: הוא נכנס לתפקיד רק לפני שבועיים, אני חושב.

חמד עמאר: שיהיה לך בהצלחה.

חמד עמאר: הוא נבחר כסגן ראש העיר בשפרעם.

חמד עמאר: אני מאמין שביחד אנחנו יכולים לקדם את העניינים ולקדם את העיר שפרעם.

חמד עמאר: שיהיה לך בהצלחה.

פרג' חניפס: תודה, אדוני.

חמד עמאר: בבקשה.

שני מנדל-לאופר: שני מנדל-לאופר, משרד האוצר.

שני מנדל-לאופר: לגבי השיווקים שלא יצאו ושיווק השכונות, אני חושבת שזה משרד השיכון יפרט בדיוק מה הסטטוס שם.

שני מנדל-לאופר: הסבסוד שניתן לחיילים משוחררים במסגרת תוכנית 959 מתקבל ברגע שיש שיווק, זאת אומרת, ככל שעדיין לא היה שיווק, מן הסתם הסבסוד ניתן פרטנית לכל רוכש חלק ולכן הוא ישר מוצמד כאשר יש שיווק והשיווק מצליח ויש זוכה.

שני מנדל-לאופר: סבסוד הפיתוח הוא כמו שנכתב בהחלטה וציינת, עד 300,000 שקל, 90% סבסוד מהקרקע והוא ניתן לכל אחד.

שני מנדל-לאופר: עד כמה שידוע לנו, אין שום בעיה של תקצוב.

שני מנדל-לאופר: כל אחד שמגיש בקשה מקבל גם את הסבסוד.

שני מנדל-לאופר: מכיוון ולא יצא עדיין שיווק ועוד מעט משרד השיכון יפרט בדיוק מה היו החסמים בדרך, שלדעתי נפתרו, הם יקבלו את הסבסוד כפי שנכתב וכפי שנקבע.

חמד עמאר: ומה זה המענק של 270,000 שקל?

שני מנדל-לאופר: אני לא יודעת.

שני מנדל-לאופר: ניסיתי לברר ולא הספקתי.

חמד עמאר: כי זו אמירה של שר האוצר שהוא ייתן מענק לחלקות לחיילים משוחררים, של 270,000 שקל.

שני מנדל-לאופר: אני לא מכירה את זה.

שני מנדל-לאופר: אני עדיין מבררת.

שני מנדל-לאופר: לפי הבנתי זה קשור לסבסוד, אבל אני רוצה לוודא.

חמד עמאר: יש הבדל בין סבסוד למענק.

חמד עמאר: סבסוד זה בהחלטה, 90% שאז סוכם עד 300,000 שקל.

חמד עמאר: מענק זה מענק.

חמד עמאר: בן אדם מקבל את המענק לא על עלויות פיתוח, לא על עלויות שום דבר.

חמד עמאר: מה המענק?

חמד עמאר: כי זו אמירה של שר האוצר ואנשים שתו את זה.

חמד עמאר: אנשים חשבו שבאמת עומדים בתור לקבל את המענק של 270,000 שקל.

חמד עמאר: האם יש מענק?

חמד עמאר: אין מענק?

חמד עמאר: או ששר האוצר הטעה את האנשים.

חמד עמאר: אני מבקש לקבל את הנתון.

שני מנדל-לאופר: לא הספקתי לברר.

חמד עמאר: אם את יכולה לעשות לנו את זה תוך כדי הוועדה, כי הדיון שלנו משודר ישיר לאנשי שפרעם, כי כולם מחכים לנושא ומחכים לדיון ורוצים לדעת בדיוק מה קורה.

שני מנדל-לאופר: מאה אחוז, אני אחזיר תשובה לוועדה ברגע שאני אקבל תשובה.

חמד עמאר: תודה.

חמד עמאר: משרד השיכון, בבקשה.

רבקה שאלתיאל: אני רבקה מאגף מיעוטים, משרד הבינוי והשיכון.

רבקה שאלתיאל: כמו שאמרנו בוועדות הקודמות, הייתה מבחינת המשרד היתכנות לשווק במאי את 180 היחידות ואחר כך זה עבר ליולי ועכשיו זה נמצא - - -

חמד עמאר: מה זה 180 יחידות?

רבקה שאלתיאל: 180 יחידות דיור בשכונת החיילים המשוחררים.

חמד עמאר: בכמה מגרשים?

רבקה שאלתיאל: אני לא יודעת בדיוק את החלוקה של המגרשים.

חמד עמאר: חבל מאוד.

חמד עמאר: אנחנו מגיעים לוועדת פנים בכנסת, אנחנו צריכים להיות עם כל הנתונים, כי אני דיברתי עם משרד השיכון.

חמד עמאר: נאמר לי באופן ברור, זה 47 כפול 2.

חמד עמאר: זה לא 180.

חמד עמאר: יחידות הדיור, היה מתוכנן על מגרש ארבע יחידות דיור וזה לא צלח להם כי משרד השיכון ידע שהוא לא יכול לשווק את זה.

חמד עמאר: הוא אומר לי, שינינו את זה, לא 180 יחידות דיור, זה חצי מה-180.

חמד עמאר: בדיוק 94 יחידות דיור יהיו, אז אני מבקש שגם את הנושא הזה תבררי תוך כדי ישיבה.

רבקה שאלתיאל: מה שחשוב להבין, שזה לא שווק עד כה לא בגלל מה שאתה אומר אלא בגלל שעדיין לא נחתם הסכם מול התאגיד.

חמד עמאר: אנחנו עדיין לא חתמנו הסכם?

רבקה שאלתיאל: לא נחתם הסכם.

חמד עמאר: ביוני הבטחתם לי שעד אוגוסט ייחתם הסכם.

רבקה שאלתיאל: לא, אנחנו לא יכולים להבטיח דבר כזה כי אנחנו - - -

חמד עמאר: זה מה שכתוב כאן בפרוטוקול של הוועדה.

חמד עמאר: נאמר לנו ש"אנחנו מנהלים משא ומתן".

חמד עמאר: עד אוגוסט.

רבקה שאלתיאל: משרד הבינוי והשיכון הוא לא צד בהסכם הזה.

חמד עמאר: מי הצד?

רבקה שאלתיאל: התאגיד מול הרשות צריכים להגיע להסדר הזה ולחתום על ההסכם.

רבקה שאלתיאל: ברגע שהם חותמים על ההסכם, השיווקים - - -

חמד עמאר: אבל התאגיד חתם.

רבקה שאלתיאל: אני היום מהבוקר דאגתי לברר בשביל הוועדה.

רבקה שאלתיאל: אין הסכם חתום שהמשרד יודע עליו.

רבקה שאלתיאל: את כמאל באדר אתה מכיר.

רבקה שאלתיאל: אם הוא אמר לי שההסכם לא חתום, אני מניחה - - -

חמד עמאר: איך שר האוצר בעצמו אומר שהחודש יהיו חלקות?

רבקה שאלתיאל: אני לא נציגה של שר האוצר.

רבקה שאלתיאל: אין לי מושג, אבל אנחנו לא יודעים על הסכם שנחתם.

חמד עמאר: אם מה שאת אומרת זה נכון, שההסכם עדיין לא נחתם, זה אומר שבכלל אין מחירים.

רבקה שאלתיאל: משרד הבינוי והשיכון העביר עלויות פיתוח לתאגיד.

חמד עמאר: לתאגיד או למנהל מקרקעי ישראל?

רבקה שאלתיאל: לתאגיד.

אורן יעקב: רמ"י עדיין לא קיבל את הוצאות הפיתוח ואת מפות המדידה.

רבקה שאלתיאל: מפה נשאר שהרשות תקדם מול התאגיד את ההסכם ומשרד הבינוי והשיכון - - -

חמד עמאר: התאגיד חתם, גבירתי.

חמד עמאר: את אומרת, אנחנו היום בחודש דצמבר שאמורים להתחלק חלקות לפי אמירתו של שר האוצר.

חמד עמאר: עדיין התאגיד לא חתם, עדיין אין לנו מחירים לחלקות וליחידות הדיור שיחולקו בשפרעם, זה אומר שהחודש לא תהיה חלוקה בשפרעם.

רבקה שאלתיאל: אם הוא אומר שהתאגיד חתם, אנחנו בהחלט יכולים לקדם את זה אולי גם אפילו החודש, אבל אנחנו צריכים לדעת את זה.

חמד עמאר: את יכולה לבדוק את זה עוד פעם היום?

רבקה שאלתיאל: בטח.

חמד עמאר: בסדר.

חמד עמאר: מנהל מקרקעי ישראל, רמ"י.

הלל פרימן: טוב, אז לעניין השיווקים.

הלל פרימן: עד שלא נקבל את החומר ממשרד - - -

חמד עמאר: מה קיבלתם עד עכשיו?

הלל פרימן: שום דבר.

הלל פרימן: מבחינתנו, שיווקים, וכמו שנאמר גם בפרוטוקול של הדיון הקודם, אנחנו ממתינים לחומר, עדיין ממתינים לחומר.

חמד עמאר: בינתיים אמרתם, ברגע שהחומר יגיע אליכם, ייקח לכם חודשיים.

חמד עמאר: אני זוכר כל מילה שנאמרה כאן.

חמד עמאר: ייקח לכם חודשיים להוציא את המכרז.

הלל פרימן: נכון.

חמד עמאר: מי ממונה עליכם, שר האוצר, נכון?

הלל פרימן: כן.

חמד עמאר: איך שר האוצר יוצא בידיעה שהחודש יחולקו חלקות?

חמד עמאר: לא דיבר אתכם?

הלל פרימן: עם שלושתנו לדעתי לא.

הלל פרימן: לעניין המסגד, אני לא מכיר ספציפית מסגד.

הלל פרימן: כן דובר בדיון הקודם על זה שיש איזשהו מהלך שמישהו הגיש שינוי יעוד.

חמד עמאר: אבל לא למסגד, לצורכי ציבור.

הלל פרימן: מבנה דת זה צורך ציבורי.

חמד עמאר: מתי הוא הוגש?

חמד עמאר: כי נכתב בידיעה של שר האוצר, עשר שנים מעבר.

הלל פרימן: לא יודע.

הלל פרימן: אנחנו הגשנו התנגדות ביולי 2018 ויש דיון בהתנגדויות בסוף חודש זה.

חמד עמאר: גם המגרשים האלה, עדיין לא שונה הייעוד.

הלל פרימן: לא שונה.

הלל פרימן: יש דיון בהתנגדויות.

הלל פרימן: הוגשה תוכנית לשינוי יעוד לציבורי.

חמד עמאר: חבל שאתם לא יושבים עם השר הממונה עליכם.

חמד עמאר: הוא יוצא בידיעות.

הלל פרימן: יש דיון בהתנגדויות ב-30 או ב-31.

חמד עמאר: ולמה אני כזה חם?

חמד עמאר: כי אנשים פונים אלינו, באים אלינו בטענות שאנחנו לא יודעים, אנחנו לא עשינו כלום, ואנחנו עושים את הכול, שומעים אתכם.

חמד עמאר: אתם מבחינתנו המוסמכים לדבר ואנחנו מצטטים אתכם אחרי זה, ובא שר האומר ואומר דברים אחרים, שאנחנו לא צודקים.

חמד עמאר: מה שאני מבין, שעדיין לא קיבלו את המחירים, עלויות הפיתוח, עדיין לא קיבלו את המדידות.

חמד עמאר: נושא של המסגד, אם יש מסגד.

חמד עמאר: אפילו אין תוכנית למסגד.

חמד עמאר: זה לא קיים בכלל.

הלל פרימן: מסגד הוא צורך ציבורי.

הלל פרימן: יש מהלך של שינוי יעוד לציבורי.

חמד עמאר: אבל לא על החלקות שעכשיו מחלקים אותן במכרז.

הלל פרימן: על שלושה מגרשי מגורים.

חמד עמאר: זה לחוד, זה לא קשור לחלקות לחיילים משוחררים, נכון או שאני טועה?

הלל פרימן: לא, זה בתוך שכונת חיילים משוחררים.

פרג' חניפס: אבל זה לא קשור לחלקות.

חמד עמאר: החלקות שיחולקו עכשיו, למכרז שצריך לצאת עכשיו.

הלל פרימן: לא, זה אנחנו מחכים.

הלל פרימן: אנחנו הגשנו התנגדות והדיון בהתנגדויות נקבע לסוף דצמבר.

חמד עמאר: נציג התאגיד נמצא כאן?

חמד עמאר: לא.

חמד עמאר: נציג משרד הביטחון נמצא כאן?

חמד עמאר: בבקשה.

מועין מקלדה: שמי מועין מקלדה, אני מנהל מחוז חיפה והצפון בקרן לחיילים משוחררים.

מועין מקלדה: תפקידנו הוא להנפיק המלצות, מה שאתה הזכרת, של ה-90% לכל חייל משוחרר או מי ששירת בכוחות הביטחון לפחות 24 חודשים.

מועין מקלדה: ה-90% בעצם מהווים את ההנחה מערך המגרש.

חמד עמאר: מעלויות הפיתוח.

מועין מקלדה: מערך המגרש.

לואי אבו סויד: גם וגם.

לואי אבו סויד: אני יכול להתייחס?

חמד עמאר: כן.

לואי אבו סויד: אני לואי אבו סויד, גם מאגף חיילים משוחררים.

לואי אבו סויד: חיילים משוחררים מקבלים המלצת משרד הביטחון שנותנת הנחה 90% גם על הערך של הקרקע וגם על הפיתוח.

לואי אבו סויד: צריך להיזהר, כי הרבה פעמים חיילים נופלים בפח כי באים ואומרים להם, אתה מקבל 90% הנחה על מגרש, ובסוף הוא מגלה שהמגרש, שתי יחידות, שלוש יחידות ואז הוא מקבל את החלק היחסי.

לואי אבו סויד: פה אמרתם 180, זה כאילו בומבסטי, אבל זה לא 180.

לואי אבו סויד: בסוף יש בוא נגיד 47 מגרשים.

לואי אבו סויד: החייל לצורך הדוגמא בא ונרשם למגרש של 500 מטר, הוא חושב שהוא הולך לקבל הנחה של 90%, מגלה שהמגרש הוא שלוש יחידות ואז רשות מקרקעי ישראל מאפשרת לו הרבה פעמים גם לקנות את כל המגרש, אבל הוא מקבל הנחה על יחידה אחת, ושתי יחידות אחרות הוא משלם מלוא ערך המגרש.

לואי אבו סויד: עכשיו בדיוק קיבלתי מחייל משפר

לואי אבו סויד: עם דווקא ממשפחת זיוד, שהוא שלח לי את הקבלה שהוא צריך לשלם למשרד השיכון על מגרש של 500 מטר שהוא קנה אותו לבד, 545,000 שקל רק פיתוח.

לואי אבו סויד: נכון, הוא קיבל הנחה מאוד משמעותית על השליש, אבל שני שלישים הוא צריך לשלם מלא כסף.

לואי אבו סויד: צריך להגיד לחייל, אתה מקבל 90%, אבל שיהיה ברור מאוד שהוא יקבל על חלקה אחת ולא על מגרש אחד.

לואי אבו סויד: הרבה חיילים נרשמים, זוכים בהגרלה ובסוף הם עוד פעם מרימים ידיים ולא קונים את המגרש.

חמד עמאר: תודה.

חמד עמאר: מה שהוא אמר מאוד חשוב, משרד השיכון, כי מה שנאמר לי גם על ידי נציג משרד השיכון, שכל מגרש הוא ארבע יחידות דיור ועכשיו רוצים להפוך את זה לשתי יחידות דיור, אז החלוקה תהיה?

חמד עמאר: הוא אומר שמגיע לו על יחידה אחת 90% ואם הוא רוכש את היחידה השנייה, הוא משלם מחיר מלא, אבל אם אנחנו מדברים על ארבע יחידות לפי התכנון הקודם שלכם, האם אתם מדברים על ארבע יחידות דיור ואז הוא צריך לשלם על עוד שלוש יחידות דיור מחיר מלא או איך?

רבקה שאלתיאל: עד כמה שאני הבנתי, יש איזושהי תקרה מקסימלית של סבסוד שאפשר לקבל.

חמד עמאר: עד 300,00 שקל.

רבקה שאלתיאל: נכון.

רבקה שאלתיאל: אם זה בא בכפוף לתקרה הזאת, לא אמורה להיות איזושהי בעיה.

אורן יעקב: יש בעיה.

רבקה שאלתיאל: פר יחידה?

אורן יעקב: החייל זכאי להנחה עבור יחידה.

חמד עמאר: אתה יכול להגיד את השם שלך לפרוטוקול?

אורן יעקב: אורן יעקב, רשות מקרקעי ישראל.

אורן יעקב: חייל זכאי להנחה של עד 90% עבור יחידה, לכן מחשבים את החלק היחסי.

אורן יעקב: אתה לא מקבל על מגרש.

אורן יעקב: יכול להיות מגרש של שתי יחידות, יכול להיות מגרש של ארבע יחידות.

אורן יעקב: אפשר שני חיילים כמובן להתאגד ולהירשם יחד להגרלה, אז ייהנו מה-90% על כל המגרש ולכל אחד תהיה יחידת דיור, אבל חייל אחד לא יכול לקבל את ההנחה על כל המגרש על כל יחידות הדיור.

אורן יעקב: הוא זכאי להנחה עבור יחידת הדיור שהוא רוכש לעצמו.

חמד עמאר: בשפרעם יש 47 מגרשים עכשיו.

חמד עמאר: יש המון נרשמים.

חמד עמאר: יש מעל 180 נרשמים ואמורים להיות 94 יחידות דיור.

חמד עמאר: יכול להיות מצב שתאשרו למישהו לרכוש מגרש שלם אם יש יותר מדי נרשמים?

אורן יעקב: לא.

אורן יעקב: יכול להיות שהם ירשמו ביחד, יתאגדו ביחד.

חמד עמאר: בלי להתאגד.

חמד עמאר: יש לי כסף, החלטתי שאני רוצה לקחת מגרש עכשיו.

חמד עמאר: נרשמתי, ניגשתי, זכיתי ביחידת דיור ואז אני אומר, אני רוצה לקנות את כל המגרש.

חמד עמאר: האם תאפשרו לי את זה או תגידו לי, לא, יש עוד אנשים שצריכים לקבל עוד יחידות?

טלי מורלי: העדיפות ניתנת לקבוצה כמה שיותר גדולה.

טלי מורלי: אם זה מגרש של ארבע יחידות דיור, העדיפות תינתן להצעה שיש בה ארבעה - - -

לואי אבו סויד: לפי מבחן התוצאה ממה שאנחנו רואים בשטח, בדרך כלל יש עדיפות מסוימת.

לואי אבו סויד: חיילים נשואים, יש להם עדיפות על רווקים.

לואי אבו סויד: אם חייל אחד נרשם על מגרש ויש עוד זוג שנרשם על מגרש, אז מעדיפים את הזוג על החייל הבודד, אבל עדיין החייל הבודד, נותנים לו את האפשרות לרכוש את החלקות האחרות אבל הוא צריך לשלם כסף.

לואי אבו סויד: עכשיו המשחק פה זה משחק של איך להגדיר את המגרש.

לואי אבו סויד: זו החלטה יותר מנהלית.

לואי אבו סויד: אם המגרש מוגדר כיחידה אחת, אז החייל מקבל הנחה על כל המגרש.

לואי אבו סויד: נכון, יש תקרה, אבל אם יגדירו אותו שתי יחידות דיור, אז הוא מקבל על אחת.

חמד עמאר: כן.

חמד עמאר: אני לא קיבלתי תשובה ברורה.

חמד עמאר: אני אולי אסביר את עצמי יותר טוב.

חמד עמאר: יש לי מגרש.

חמד עמאר: אני ניגשתי לבד, אין לי מישהו שייגש איתי, ועוד אחד ניגש לבד, ואני אומר, אני רוצה לרכוש את כל המגרש והוא רוצה לרכוש חצי מגרש.

חמד עמאר: האם תהיה לי העדפה לקחת את כל המגרש או שאתם תגידו לי, לא, יש מישהו שרוצה לרכוש עוד חצי מגרש, אתה לוקח רק חצי מגרש.

אורן יעקב: המגרשים מוגדרים מראש כפי שהוגדרו.

חמד עמאר: צריכים להתאגד מראש אנשים?

אורן יעקב: ודאי.

אורן יעקב: מגרש מוגדר מראש בתב"ע.

חמד עמאר: חבל.

חמד עמאר: אנשים לא יודעים את זה.

חמד עמאר: אנחנו צריכים להסביר לאנשים את זה.

אורן יעקב: הם ידעו.

אורן יעקב: בחוברת רשום להם כל מגרש כמה יחידות דיור מותר לבנות שם.

חמד עמאר: אבל לפי הקצב שאנחנו מתקדמים תהיה אולי חוברת בעוד חצי שנה.

אורן יעקב: תראה, בסך הכול המגרשים מוגדרים בתב"ע.

אורן יעקב: לא צריך לחכות לחוברת שלנו בשביל לבדוק.

אורן יעקב: גם המועצה ומהנדס המועצה והחבר'ה ביישוב יכולים לדעת את הנתונים, לבדוק את התב"ע, להסתכל בתב"ע מה מותר לבנות.

חמד עמאר: אז מה שחשוב גם להגיד לאנשים עכשיו, שצריכים להתאגד שני אנשים לפחות בשביל לרכוש מגרש.

אורן יעקב: כמספר יחידות הדיור במגרש.

חמד עמאר: לפי מספר יחידות הדיור.

חמד עמאר: מה שנאמר על ידי משרד השיכון, שהורידו את זה לשתי יחידות דיור.

חמד עמאר: בשביל זה אני אומר, יש הרבה בלבול כאן.

חמד עמאר: כל אחד נותן לנו אינפורמציה אחרת ואנחנו מאוד מבולבלים בנושא.

אורן יעקב: כמו שאמרנו, אנחנו כרגע לא קיבלנו לא את המדידות ולא את עלויות הפיתוח, אז אני לא יודע להגדיר את המגרשים, לא יודע כמה יחידות דיור יש בכל מגרש ואיזה מגרשים אנחנו מדברים.

אורן יעקב: ברגע שנדע, נוכל לבדוק את זה, אבל אני כן יכול להגיד שהעדיפות היא לקבוצת נרשמים לפי מספר יחידות הדיור.

אורן יעקב: אם שלוש יחידות דיור באותו מגרש ויש שלוש משפחות שנרשמו, העדיפות תהיה להם על פני חייל אחד שנרשם.

חמד עמאר: משרד הביטחון, יש עוד משהו להוסיף?

מועין מקלדה: לא, אין מה להוסיף.

חמד עמאר: אני מחכה לתשובה של האוצר.

חמד עמאר: יש לך תשובה?

שני מנדל-לאופר: כרגע אין לי תשובה ואני מתקשה להגיב לראיונות שניתנו בתקשורת.

שני מנדל-לאופר: אני עדיין מבררת את זה.

שני מנדל-לאופר: ככל שתהיה תשובה, אני אעדכן את הוועדה.

שני מנדל-לאופר: אני עדיין מבררת.

חמד עמאר: בסדר, כי זה חשוב, כי אנשים חושבים שהם מקבלים 270,000 שקל מענק כי ככה נאמר באופן ברור - אישרנו לכם מענק 270,000 שקל, על ידי שר האוצר.

שני מנדל-לאופר: להרגשתי זה קשור לסבסוד, אבל שוב, אני מוודאת שזה באמת לא קשור לסבסוד ויש איזה מענק, כי אני לא מכירה את זה.

שני מנדל-לאופר: אני מבררת.

חמד עמאר: בסדר גמור.

חמד עמאר: בבקשה, פרג' חניפס, סגן ראש עיריית שפרעם.

פרג' חניפס: צהריים טובים לכולם, אדוני היושב-ראש, חבר הכנסת חמד עמאר, אני מודה לך מאוד על זה שאתה מקיים.

פרג' חניפס: נדמה לי שזה הדיון החמישי שאנחנו נמצאים אצלך כאן בוועדה ואתה מתוקף אחריות - - -

חמד עמאר: עד שלא יהיו מגרשים בשפרעם, אני לא אפסיק לקיים דיונים כאן.

פרג' חניפס: מתוקף אחריות, גם שייכות לך לעיר, לשכונה.

פרג' חניפס: אני באמת יודע שאתה דואג, אתה מודאג.

פרג' חניפס: כמוני-כמוך.

פרג' חניפס: אני רוצה לבקש התנצלות מראש כי אני הולך להגיד דברים באמת כנראה שלא ינעמו לאף אחד וזה לא מעניין אותי, כי בא עם מטען של כאב מול משרד האוצר, מול מנהל מקרקעי ישראל, מול משרד השיכון, מול כולם.

פרג' חניפס: זה הדיון החמישי, אדוני היושב-ראש ואני רוצה להציע לך הצעה.

פרג' חניפס: או שנחוקק את זה בכנסת או אצלך, אני לא יודע איך אתם עושים את זה בכנסת.

פרג' חניפס: זה ביזיון אחד גדול מה שקורה בנושא של מגרשים בשכונת החיילים, בכלל אצל הדרוזים וגם בשפרעם.

פרג' חניפס: זה כמו ביזיון בית משפט.

פרג' חניפס: אנחנו כל פעם חוזרים אליך לכאן, אדוני היושב-ראש, ואני שומע את החברים המלומדים כאן.

פרג' חניפס: כל פעם אותן תשובות.

פרג' חניפס: כל פעם אותם סיפורים, ומותר לי להגיד לך שזה סיפורי סבתא.

פרג' חניפס: תכל'ס, אין.

פרג' חניפס: אדוני היושב-ראש, לא יכול להיות שבאים לכאן פקידים, מוכרים לך סיפורים, מוכרים לי סיפורים ואף אחד לא מתייחס לזה.

חמד עמאר: לא, אני אתקן.

חמד עמאר: הם לא מוכרים, הם אומרים את האמת.

חמד עמאר: אני אומר לך, הם אומרים את האמת, כי אני מתחיל לקלוט שהם אומרים את האמת ורק את האמת, כי מה שאמרו עד עכשיו, נכון שלא חולקו המגרשים לפי מי שהם אומרים, אבל מה שנאמר על ידי הפוליטיקאים זה היה יותר סיפורים.

פרג' חניפס: לזה אני רוצה להתייחס.

פרג' חניפס: אני לא בא באופן אישי לשום פקיד כאן.

פרג' חניפס: אדוני היושב-ראש, אתה כנראה טעית וגם אני טעיתי.

פרג' חניפס: שר האוצר לא התכוון לדצמבר 2018.

פרג' חניפס: שר האוצר כנראה התכוון ל-2019.

פרג' חניפס: לפי ההצהרות שהן בחוסר אחריות גם משר האוצר, אני מרגיש כנראה שיש בחירות לכנסת בעוד כמה חודשים, כי אלו הצהרות של פוליטיקאים.

פרג' חניפס: איך יעלה על הדעת, ריבונו של עולם, שר אוצר במדינת ישראל אומר שהוא הולך לחלק בדצמבר?

פרג' חניפס: אנחנו בדצמבר.

פרג' חניפס: הוא הולך לחלק 186 מגרשים, 180 מגרשים ובדצמבר.

פרג' חניפס: אדוני היושב-ראש, אני ישבתי עם משרד השיכון בשבועיים האלה פעמיים.

פרג' חניפס: מנהלת המחוז הייתה אצלנו בעירייה.

פרג' חניפס: ישבנו ודנו בנושא.

פרג' חניפס: אומרת לי, לא דובים ולא יער, לא יחלקו בדצמבר ובטוח גם, זה לא 186 מגרשים, אז באמת צריך להבין מי פה עושה צחוק ממי?

פרג' חניפס: מישהו עושה לי טובה?

פרג' חניפס: שר האוצר חושב באמת שבהצהרות כאלו הוא עושה לי טובה?

פרג' חניפס: אנחנו לא נדבר על ההיסטוריה, לא נדבר על כל חלקו של אדם.

פרג' חניפס: יש לי בית קברות צבאי בשפרעם.

פרג' חניפס: מה שר האוצר חושב?

פרג' חניפס: גם אני שילמתי מחיר.

פרג' חניפס: אתם יודעים מה?

פרג' חניפס: שילמנו מחיר יותר ממנו, אז מישהו עושה לי טובה כאן?

פרג' חניפס: אל תעשה לי טובה אבל אל תעשה ממני צחוק.

פרג' חניפס: אתה עולה לתקשורת.

פרג' חניפס: יש לי את הסרטון שהוא מבטיח לשווק 186 מגרשים שאין לו, ובדצמבר, שגם לא יהיה, אז איפה האחריות?

פרג' חניפס: זה לא סיפורים, אדוני היושב-ראש?

פרג' חניפס: זה סיפורי סבתא.

רבקה שאלתיאל: קודם כל לגבי ה-180 יחידות דיור, עכשיו כשאתה אומר שההסכם עם התאגיד חתום, אנחנו נשמח לקבל אותו בשביל באמת לנסות לקדם את - - -

חמד עמאר: הגיע נציג התאגיד, אחרי זה נשמע אותו.

רבקה שאלתיאל: חשוב להגיד ברשותך כמה דברים גם טובים על התהליך עכשיו, שאתם לקראת חתימה על הסכם פיתוח כוללני ולקראת קבלה של תקציבים מתקציבי החלטה 922, לקראת כנס שאנחנו עושים בשפרעם ביום חמישי.

פרג' חניפס: מה זה קשור?

רבקה שאלתיאל: זה הכול קשור.

פרג' חניפס: תעשי לי טובה, מה זה קשור?

פרג' חניפס: אני לא מדבר על הסכם כוללני, אני מדבר על חיילים משוחררים.

פרג' חניפס: אני מדבר על זה ארבע, חמש, עשר שנים, לא שיווקתם מגרש אחד.

רבקה שאלתיאל: בגלל - - -

פרג' חניפס: מה זה בגלל?

פרג' חניפס: בגלל מה?

רבקה שאלתיאל: אבל חשוב להצביע על זה, בגלל איזה חסם.

רבקה שאלתיאל: החסם שלא היה חתום הסכם עם התאגיד.

רבקה שאלתיאל: איפה שאנחנו יכולים לקדם ולהיכנס, אנחנו נכנסים.

פרג' חניפס: עשר שנים לא שיווקתם בגלל התאגיד?

פרג' חניפס: זה לא סיפור סבתא?

פרג' חניפס: תעשי לי טובה.

חמד עמאר: אם אני יודע שהחסם שלי זה התאגיד, לוקחים את התאגיד, יושבים 24 שעות, מגיעים להסכמים, חותמים.

חמד עמאר: לא יכול להיות שחמש שנים, עשר שנים אנחנו אומרים, יש לנו בעיה עם התאגיד ואנשים סובלים בגלל שיש בעיה בין התאגיד למשרד השיכון.

חמד עמאר: מה אשם אותו אזרח שמחכה?

רבקה שאלתיאל: הבעיה של התאגיד היא לא עם משרד השיכון.

חמד עמאר: הבעיה עם מי?

חמד עמאר: אני ידעתי על הבעיה של התאגיד רק בחודש יולי, שהובטח לי אז שבמאי יחולק.

חמד עמאר: לא דיבר איתי על התאגיד, שיש בעיה עם התאגיד, ואז כשאמרתם שיש בעיה עם התאגיד, זימנו את התאגיד לכאן, הגיע בישיבה הקודמת לכאן התאגיד ועכשיו גם בישיבה הזאת נמצא איתנו התאגיד.

חמד עמאר: ברגע שאתם העליתם את הנושא של התאגיד אנחנו כבר התחלנו לערב את התאגיד בנושא.

חמד עמאר: אני בעצמי דיברתי עם יושב-ראש התאגיד של שפרעם ואמר לי שהבעיה לא אצלו, אז גם התאגיד הגיע עכשיו.

חמד עמאר: נשמע את התאגיד.

רבקה שאלתיאל: אין פרשנויות לעניין הזה.

רבקה שאלתיאל: יש בעיה שלא היה הסכם עם התאגיד.

חמד עמאר: בסדר, אבל זה לא יכול להימשך עשר שנים.

רבקה שאלתיאל: היא לא קשורה למשרד הבינוי והשיכון.

רבקה שאלתיאל: זה לא יכול להימשך, אבל היא לא קשורה למשרד הבינוי והשיכון.

חמד עמאר: ולמה משרד השיכון העלה את זה רק בחודש יולי?

רבקה שאלתיאל: כי אנחנו לא יכולים לשחרר את השיווקים אם אין הסכם עם התאגיד.

חמד עמאר: בסדר, הייתם מעלים את זה בכל הישיבות שקיימנו כאן ואז היינו מביאים את התאגיד כמו שהבאנו אותו והגיע עכשיו התאגיד ואנחנו כבר מגיעים לפתרון בתוך תקופה קצרה מאוד.

רבקה שאלתיאל: אני הייתי בוועדה.

רבקה שאלתיאל: לדעתי הייתה גם ועדה בחודש מאי אם אני לא טועה.

חמד עמאר: לא, הייתה ועדה באפריל אני חושב ואמרתם שיהיו במאי.

רבקה שאלתיאל: הנושא עלה.

רבקה שאלתיאל: הסיפור עם התאגיד עלה.

חמד עמאר: בדיוק, ואז הבאנו את התאגיד ביולי.

רבקה שאלתיאל: נכון.

חמד עמאר: והתאגיד אמר שנפתור ועכשיו אני מבין מסגן ראש העיר שהם כבר חתמו.

חמד עמאר: עכשיו נשמע מהתאגיד אם חתמו באמת ואז אנחנו נתקדם הלאה.

חמד עמאר: בואו נראה.

חמד עמאר: מה שמעניין אותי בסופו של דבר, שאותו בחור צעיר שמחכה לחלקה, שיקבל.

רבקה שאלתיאל: גם אותנו זה מאוד מעניין.

חמד עמאר: זה מה שמעניין אותי.

חמד עמאר: לא מעניין אותי שום דבר אחר.

חמד עמאר: אני לא רוצה בנייה בלתי חוקית, אני לא רוצה שאנשים יפלשו לחלקות.

חמד עמאר: בשפרעם זה לא קרה אף פעם שפלשו לחלקה ששייכת למנהל מקרקעי ישראל, אבל הלכו ובנו על אדמה פרטית שלהם בלי היתרים, ואני לא רוצה שיבנו בלי היתרים.

חמד עמאר: אני רוצה שיבנו עם היתרים.

חמד עמאר: בשפרעם אנשים מחכים, אנשים עם סבלנות אדירה, אבל לא עשר שנים.

חמד עמאר: המון זמן.

פרג' חניפס: אדוני היושב-ראש, תן לי פשוט רק להמשיך עוד שתי נקודות.

פרג' חניפס: הנושא הזה של התאגיד הוא נושא שרק עלה לפני שלושה-ארבעה חודשים, לא מעבר לזה, ולכן כל העיכוב שאני מתייחס אליו שהוא נמשך לאורך שנים רבות, לא קשור לתאגיד, ככה שיהיה ברור.

פרג' חניפס: אני אמרתי בתחילת הישיבה שהתאגיד חתם, אז איפה הסיפור תקוע?

פרג' חניפס: אני לא יודע.

פרג' חניפס: משרד השיכון צריך לבדוק, שר האוצר צריך לבדוק.

פרג' חניפס: אני גם רוצה להתייחס לנקודה שמישהו מנסה כאילו להתחבא מאחורי סיפור של כאילו החלקות שיש עליהן מריבה, שלוש חלקות, כאילו שמישהו שם מנסה להעביר אותן בשביל לבנות מסגד.

פרג' חניפס: אני סגן ראש עיר.

פרג' חניפס: בקדנציה שעברה הייתי משנה לראש עיר ואני אומר את זה באחריות, זה סיפור מצוץ מהאצבע.

פרג' חניפס: אין סיפור כזה בשפרעם.

פרג' חניפס: אין סיפור כזה בשכונת חיילים משוחררים.

פרג' חניפס: יש בקשה להפוך שלושה מגרשים לשצ"פ, זה נכון.

פרג' חניפס: גם אנחנו התנגדו, אבל שמעתי פה ושם, גם באוצר, כאילו שהסיפור הזה קשור בלקיחת שלושה מגרשים בשביל להפוך את זה לבנות שם מסגד.

פרג' חניפס: אני פה מצהיר בפני כולם, הסיפור הזה מצוץ מהאצבע.

פרג' חניפס: אין סיפור של מסגד שם.

פרג' חניפס: מנהל מקרקעי ישראל, אני ישבתי גם עם תמיר, מנהל המחוז, וביקשתי, תמיר, תשווק את המגרשים.

פרג' חניפס: אין שום מניעה, אל תמצאו תירוצים למה אתה לא משווק את זה.

פרג' חניפס: מגרשים הם פרה קדושה.

פרג' חניפס: המגרשים האלו הם בשכונת חיילים משוחררים והם יהיו רק לחיילים משוחררים, לא שצ"פ ולא אמיאת.

פרג' חניפס: אדוני היושב-ראש, אני רוצה להגיד לך, אנחנו מנהלים כאן סיפור, אני רוצה לחזור להמלצה שלי שמישהו, יועץ משפטי אצלך של הכנסת, הדיונים שאף אחד לא מתייחס אליהם ודיונים שאף אחד לא עוכב אחרי זה, זה נקרא באידיש, פדיחה.

פרג' חניפס: זה לא יכול להיות.

פרג' חניפס: זה ביזיון לוועדות, זה ביזיון לכנסת.

פרג' חניפס: תודה רבה.

חמד עמאר: תודה.

חמד עמאר: אתה רוצה להתייחס?

חמד עמאר: בקשה.

נביה נאסר אלדין: נביה נאסר אלדין, מרכז שלטון מקומי.

נביה נאסר אלדין: אני רואה כאן שהחיילים נופלים בין הכיסאות.

נביה נאסר אלדין: זאת לא הפעם הראשונה וגם לא השנה הראשונה.

נביה נאסר אלדין: בעברי כשהייתי גם יושב-ראש פורום ראשי הרשויות, אנחנו ישבנו ודנו על זה, וזה לא רק בשפרעם, אלא המדיניות הזאת בכל המגזר הדרוזי.

נביה נאסר אלדין: אני רואה שיש כאן מדיניות מכוונת מלכתחילה על מנת לאלץ את החיילים שיהיו עברייני בנייה.

נביה נאסר אלדין: הם לא יפלשו כמו שאר היישובים, אבל רבותיי, בואו נשים את הנקודה שיש משבר חמור מאוד בקרב האוכלוסייה הדרוזית במיוחד החיילים המשוחררים שהם חוזרים הביתה, לא מוצאים בית, ולכן חלק גדול מתחייב לבנות מחוץ לקו הכחול והם מקבלים את כל הקנסות.

נביה נאסר אלדין: אני חושב, אדוני היושב-ראש, קודם כל תודה רבה לך על כל מה שאתה עושה בוועדת המשנה לקידום כל תוכניות המתאר ובמיוחד החיילים המשוחררים.

נביה נאסר אלדין: צריך לעשות בדיקה מעמיקה לכל היישובים ואולי להקים איזה צוות מקצועי שבאמת הוא ילווה איך אפשר לקדם את המגרשים לשאר החיילים בכל היישובים, לא רק בשפרעם.

חמד עמאר: תודה רבה.

חמד עמאר: אנחנו נקיים גם דיונים על שאר היישובים.

חמד עמאר: כאן היה לי חשוב מאוד לקיים על שפרעם כי הייתה הבטחה אישית של שר האוצר שבדצמבר יחולקו, לכן אני הייתי רוצה שכמה שיותר מהר זה יחולק.

חמד עמאר: חשבתי שהדיון הזה יזרז לנו את העניינים אבל לפי הנתונים שאני מקבל, אני חוזר לאותם דברים שנאמרו על ידי רמ"י, שברגע שיקבלו את המדידות ואת המחירים, את עלויות הפיתוח, זה ייקח להם חודשיים להוציא את החוברת.

חמד עמאר: זה בכל מקרה לא יהיה בדצמבר.

חמד עמאר: עד עכשיו הם לא קיבלו.

חמד עמאר: משרד השיכון אומר שגם לא חתם הסכם עם התאגיד, אז זה יעכב אותנו עוד קצת.

חמד עמאר: משרד האוצר לא נותן לי תשובה ברורה בקשר למענק של 270,000 שקל.

חמד עמאר: עד עכשיו אני לא יודע מה זה ה-270,000 שקל מענק ואני מתעקש לקבל תשובה ברורה מה זה המענק הזה, כי אנשים מחכים.

חמד עמאר: אם זה מענק שמקבלים אותו, זה לא קשור לעלויות, או זה חלק מההסכם שהיה ובטעות קראו לזה מענק במקום סבסוד?

שני מנדל-לאופר: נחזיר תשובה.

שני מנדל-לאופר: אני לא יודעת.

חמד עמאר: עדיין את לא קיבלת אם זה מענק או קשור לסבסוד.

שני מנדל-לאופר: אני לא מכירה, אני עדיין מבררת.

חמד עמאר: פנית ללשכת השר לקבל תשובה?

שני מנדל-לאופר: טרם ענו לי בלשכת השר.

שני מנדל-לאופר: אני עדיין מבררת.

קריאה: הם אמרו לה שהם לא מכירים דבר כזה.

שני מנדל-לאופר: זה לא נכון, זה לא מה שאמרתי.

רבקה שאלתיאל: רוב הסיכויים שמדובר בבלבול בין מענק לסבסוד, לעניות דעתי.

חמד עמאר: אז אם זה בלבול, אנחנו - - -

שני מנדל-לאופר: אמרתי, אני מבררת.

חמד עמאר: אנחנו יכולים לקבל גם טעות סופר.

חמד עמאר: אין לי שום בעיה.

חמד עמאר: בבקשה, תאגיד.

חמד עמאר: שם ותפקיד.

איעד נעמה: שמי איאד נעמה, אני ממלא מקום מנכ"ל תאגיד המים סובב שפרעם.

איעד נעמה: כבוד היו"ר, התאגיד היום משרת כ-11 ישובים באזור הצפון שהיישוב הגדול בהם הוא שפרעם.

איעד נעמה: התאגיד תמיד נרתם לבקשות של פיתוח שכונות.

איעד נעמה: לשם כך הוקמו תאגידי המים במדינת ישראל, לתת שירות נאות לאזרחי המדינה של תשתיות מים וביוב.

איעד נעמה: לתאגיד אין שום חסם ולא יהיה שום חסם לחתום על חוזים, בטח ובטח לצורך קידום שכונות של חיילים משוחררים, וכל שכונה שתהיה ביישובי התאגיד כי התאגיד משרת את כלל אזרחיו, משרד השיכון מכיר את התאגיד, כבר עבדנו ביחד ביישובים אחרים.

איעד נעמה: אני לא מבין מה הפלא של החסם שיהיה בשפרעם.

איעד נעמה: אני לא מבין למה כולם מטילים את האשמה על התאגיד כשהתאגיד בעצמו מוכן לחתום על החוזה בהתאם לתוכניות.

חמד עמאר: נחתם החוזה או לא נחתם?

איעד נעמה: נחתם.

איעד נעמה: כשיביאו תוכניות אב מסודרות והתאגיד יפעל בהתאם לאותן תוכניות אב, אז אני פונה למשרד השיכון ואומר כפי שאמרו חז"ל, אם עסקינן בנושא תפקוד, נאה דורש, נאה מקיים.

איעד נעמה: שיקיימו את המוטל עליהם, התאגיד יחתום ויתחיל להשקיע בתשתית המים והביוב במיידי בהתאם לתוכניות מאושרות על ידי המנהל, על ידי כל הגורמים הסטטוטוריים הנמצאים באזור.

חמד עמאר: מה מעכב עכשיו את הנושא?

רבקה שאלתיאל: אפשר לשאול מתי נחתם ההסכם?

איעד נעמה: את האמת, אני חדש בתפקיד, ממלא מקום.

איעד נעמה: הייתי סמנכ"ל כספים.

איעד נעמה: אני מוכן להיכנס לזה לעומק כי אף פעם התאגיד לא היסס לחתום על זה אלא אם היה עיכוב מצד משרד השיכון עצמו בהתאם למימון ואופן התשלום לתאגיד המים בגין אותן תשתיות שאני הולך לבצע שם או שמשרד השיכון צריך לבצע.

חמד עמאר: מי ביצע את התשתיות שם בשפרעם, את יכולה להגיד לנו?

רבקה שאלתיאל: אני אבדוק, אבל אני רק רוצה להזכיר - - -

חמד עמאר: מה שאני יודע מהוועדות הקודמות וגם מהדיבורים שלי עם משרד השיכון, שמשרד השיכון ביצע את תשתיות המים, ביוב, כבישים.

רבקה שאלתיאל: זאת עדיין חלק מהבעיה, שהתאגיד בזמנו אמר שבגלל שאנחנו מבצעים את הפיתוח ולא הם, אי-אפשר לקחת היטלים ואגרות מאזרחים, מהחיילים, ואז בין היתר כאן הייתה הבעיה ולא חתמו על ההסכם.

חמד עמאר: מה שהבנתי, ההסכם מאחורינו.

רבקה שאלתיאל: אין בעיה.

רבקה שאלתיאל: מתי ההסכם נחתם?

איעד נעמה: גבירתי, אני רק שבועיים בתפקיד הזה.

איעד נעמה: אין לי בעיה, אני אבדוק את זה, אבל אני מבטיח שלא יהיה שום חסם בתנאי שמשרד השיכון - - -

חמד עמאר: כל מילה שאתה אומר, אני מצטט אותה אחרי זה.

חמד עמאר: אני זוכר דברים.

איעד נעמה: אין לי בעיה, תצטט, כי אני באמת בא לתת שירות.

איעד נעמה: כבוד היו"ר, זאת המטרה של תאגידי המים.

איעד נעמה: אני רוצה לתת את השירות הזה.

איעד נעמה: אני לא יכול לתת לבנות תחנת שאיבה, להניח צנרת בלי שמשרד השיכון גם יתחייב בתשלום, כי הרי אני את הכסף הזה צריך לקחת.

איעד נעמה: אם אני גם מניח, זה תלוי בהסכם, אז אני צריך לשלם עבור השירות הזה לקבלנים, ארנונה לעיריית שפרעם עבור התחנות.

איעד נעמה: זה לא אומר שאני מעכב.

איעד נעמה: צריך קודם כל שמשרד השיכון שהוא יותר גדול, יותר חזק מהתאגיד, צריך לתת לנו את המענה תמורת מה אנחנו נבצע.

איעד נעמה: אני מוכן לבדוק את החוזה ואני אעבור על כל שלביו ואני אעדכן אותך.

רבקה שאלתיאל: נשמח לקבל אותו גם.

איעד נעמה: בסדר גמור.

חמד עמאר: אני אתן לרגבים.

חמד עמאר: חזי.

חזי אייל: נעים מאוד, חזי אייל, רכז צפון של רגבים.

חזי אייל: אנחנו מתעסקים בעיקר באכיפה של חוקי התכנון והבנייה ובנייה גם על אדמות של רמ"י ואדמות בכלל בצורה לא נכונה, לא מורשית וכל הצורות האלה של הבנייה.

חזי אייל: מה שלא תקין אנחנו מתעסקים, אבל נוצר כאן מצב אבסורדי.

חזי אייל: זה באמת כמו שסגן ראש העיר אמר.

חזי אייל: אנחנו פעם חמישית יושבים כאן ויש קרקעות בתוך העיר ויש קרקעות שעברו פיתוח ומשום מה איפשהו העסק הזה נתקע.

חזי אייל: זה דבר אבסורדי מבחינתנו.

חזי אייל: צריך לאכוף בצורה המקסימלית שאפשר.

חזי אייל: לא יכול להיות שתהיה בנייה בלתי חוקית, אבל לא יכול להיות שכשיש אפשרות לבנייה חוקית, לא יאפשרו אותה.

חזי אייל: זה בעצם, לא נעים להגיד, אבל לדחוק את האנשים לפינה ולגרום להם לבנות בצורה בלתי חוקית, אז אני לא אומר שאפשר לוותר על האכיפה, אבל חייבים לאפשר את הבנייה החוקית.

חזי אייל: כיוון שפרג' דיבר באידיש והוא התחיל לדבר על אמרות חז"ל, אז אני יכול להמשיך גם כן בכיוון הזה.

חזי אייל: מה לעשות, כשאנחנו יודעים גם כן שכששומר אחד עיוור ואחד פיסח לא מצליחים לשמור כמו שצריך, אז מרכיבים אותם אחד על השני ושופטים אותם, אז גם כאן יכול להיות שצריך לקחת, מה לעשות, את התאגיד, זה גם לא חדש, דיברנו על זה גם ביולי, לקחת את רמ"י, להושיב אותם ביחד בחדר אחד, וחבר'ה, אל תצאו מהחדר עד שלא יגמר הסיפור הזה של המגרשים.

חמד עמאר: זה לא קשור לרמ"י, משרד השיכון אתה מתכוון.

חזי אייל: משרד השיכון.

חמד עמאר: עשינו את זה כבר בשפרעם וישבנו.

חזי אייל: אל תשחרר אותם.

חזי אייל: שיחתימו שעות נוספות אבל שיישארו לישון פה.

חמד עמאר: תודה רבה.

חמד עמאר: בבקשה.

רבקה שאלתיאל: תשובה לגבי המגרשים - מדובר בארבעה מגרשים של שתי יחידות דיור ועוד 43 מגרשים של ארבע יחידות דיור.

רבקה שאלתיאל: יחד זה יוצא 180.

חמד עמאר: ארבע יחידות דיור, אבל אני קיבלתי תשובה אחרת ממשרד השיכון רק לפני יומיים.

חמד עמאר: אמרו שכולם הפכו לדו.

רבקה שאלתיאל: לא.

רבקה שאלתיאל: כמאל באדר עכשיו שלח לי את התשובה הזאת מאגף שיווק.

רבקה שאלתיאל: זו החלוקה.

חמד עמאר: אנחנו מדברים על מגרש, ארבע יחידות דיור?

רבקה שאלתיאל: ארבעה מגרשים של שתי יחידות דיור ועוד 43 מגרשים של ארבע יחידות דיור.

חמד עמאר: אתם לא תשווקו אפילו מגרש אחד.

חמד עמאר: חבל מאוד, כי אף אחד לא יסכים שמעל הגג שלו יהיה מישהו והוא יצטרך להביא ארבעה אנשים, אבל הבנתי אחרת ממשרד השיכון.

חמד עמאר: אני כל יום מקבל תשובה אחרת.

חמד עמאר: אני כבר רגיל לזה.

חמד עמאר: אני רוצה לסכם את הדיון.

חמד עמאר: תודה רבה לכל אחד שהגיע לכאן, קודם כל.

חמד עמאר: אני באמת מודה לכם.

חמד עמאר: אני עשר שנים נמצא בכנסת.

חמד עמאר: מעולם לא באתי בטענה אחת לעובד של משרד מסוים.

חמד עמאר: אני אומר שיש תמיד מישהו אחראי על המשרד.

חמד עמאר: יש שר, הוא הכתובת שלי.

חמד עמאר: אני כפוליטיקאי, לעולם לא הייתה לי הכתובת עובד של משרד, לכן אני לא בא אליכם בטענות.

חמד עמאר: אתם צריכים למלא את המדיניות של אותו משרד.

חמד עמאר: תודה לכם על כל מה שאתם עושים, אבל אני אומר, משרד השיכון, באמת תגיעו מוכנים לישיבות.

חמד עמאר: לא יכול להיות שאנחנו כל פעם נקבל תשובות אחרות.

חמד עמאר: תגיעו מוכנים לישיבות.

חמד עמאר: הישיבות האלה מאוד חשובות.

חמד עמאר: הישיבות האלה עם פרוטוקול.

חמד עמאר: אנחנו חוזרים על הפרוטוקולים הקודמים, אנחנו לומדים את החומר, אנחנו יודעים בדיוק מה שאמרתם פעם שעברה, ומה שתגידו הפעם, נבוא בפעם הבאה ונגיד לכם, אמרתם את זה, כי אנחנו קוראים את הפרוטוקול שהיה בשביל לבוא מוכנים לוועדה, אז תהיו מוכנים עם תשובות.

חמד עמאר: אני מבקש ממך לבדוק את זה ולקבל את זה במסמך כתוב לוועדת המשנה של ועדת הפנים, האם זה ארבע יחידות דיור על מגרש או שתי יחידות דיור.

חמד עמאר: זה מאוד חשוב, כי אם יהיו ארבע יחידות דיור, לא יהיה שיווק בשפרעם ל-43 מגרשים.

חמד עמאר: אף אחד לא יסכים שמישהו מעליו יבנה והוא יקנה רק את הבית.

חמד עמאר: לא תמצאו שיווק לארבע יחידות דיור, אז תבדקי את זה כי נאמר לי אחרת על ידי משרד השיכון, שהכול הפך לדו, ואני הייתי מאוד שמח שהכול הפך לדו.

חמד עמאר: רק לפני שבוע דיברתי עם משרד השיכון בנוכחות סגן ראש העיר.

חמד עמאר: דיברנו ביחד בטלפון ונאמר לנו שזה דו.

חמד עמאר: תבדקי את זה שוב, אני מבקש.

חמד עמאר: מרמ"י אני מבקש, ברגע שזה מגיע אליכם, להוציא את החוברת כמה שיותר מהר.

חמד עמאר: אתם אמרתם אותם דברים, שאתם מוכנים ברגע שהמדידות יגיעו אליכם, העלויות יגיעו אליכם, להוציא את החוברת, אז באמת תודה לכם.

חמד עמאר: בקשר לשלושה מגרשים שיש סכסוך שם, היה פולש.

חמד עמאר: אתם אמרתם פעם שעברה שהוצאתם את הפולש.

חמד עמאר: אני בדקתי את זה שוב.

חמד עמאר: עדיין יש פולש שם.

חמד עמאר: תנסו להוציא אותו.

חמד עמאר: אני יודע שאתם מתנגדים עכשיו להפוך את החלקות האלה לשטח ציבורי.

חמד עמאר: גם עיריית שפרעם מתנגדת, לכן זה לא יהיה כי זו הייתה בקשה של עיריית שפרעם.

חמד עמאר: המגרשים האלה יחזרו לחיילים משוחררים, ואמרת דבר חשוב, לעולם לא היה סכסוך על חלקות חיילים משוחררים במקום מסגד, כי אף פעם לא עלה הנושא של מסגד או תוכנן מסגד שם.

חמד עמאר: זה חשוב לפרוטוקול.

חמד עמאר: לעולם לא היה סכסוך בין דרוזים למוסלמים על בניית מסגד בשפרעם ולקחנו חלקות לחיילים משוחררים במקום מסגד.

חמד עמאר: לי חשוב להגיד את זה.

חמד עמאר: למשרד האוצר, אני לא יודע אם יש לך תשובה עכשיו בקשר למענק.

חמד עמאר: אני מתקן, אני חושב שהייתה טעות סופר.

חמד עמאר: אין מענק בשפרעם.

חמד עמאר: אני מכיר את תוכנית 959 כי ההסכם היה עם השר לפיד אז, ש-90% עד 300,000 שקל.

חמד עמאר: הייתה טעות סופר שנאמר 270,000 שקל מענק.

חמד עמאר: אין מענק בשפרעם.

חמד עמאר: לעולם לא היה מענק לחלקות לחיילים משוחררים.

חמד עמאר: יש סבסוד שהממשלה מסבסדת.

חמד עמאר: אף אחד לא נותן מענקים, לא שר האוצר ולא משרד השיכון ולא אף אחד נותן מענקים לתושבים.

חמד עמאר: אנחנו נעשה דיון המשך בנושא החלקות.

חמד עמאר: אם החלקות לא יחולקו בדצמבר ולא בינואר, אנחנו נעשה את ההמשך, נבדוק למה, כי אנשים מחכים.

חמד עמאר: התאגיד אומר, חתמתי.

חמד עמאר: אני באמת רוצה להודות לתאגיד, לממלא מקום המנכ"ל שהגיע לכאן ואומר, מוכן ללכת כמה צעדים קדימה בשביל לעזור ולקדם את הנושא.

חמד עמאר: גם תודה לך.

חמד עמאר: אני מבקש לבדוק מתי נחתם החוזה עם משרד השיכון על מנת לראות שכמה שיותר מהר יהיו שיווקים.

חמד עמאר: לתושבי שפרעם אני אומר, חוברת לא תהיה, רק אם ישלחו משרד השיכון את המחירים ומדידות לרמ"י ואז רמ"י יוציא את החוברת.

חמד עמאר: רמ"י אומר כאן באופן ברור, מרגע שהוא מקבל את החומר, לוקח לו חודשיים להוציא את החוברת.

חמד עמאר: שגם יהיה ברור לאנשי שפרעם.

חמד עמאר: תודה רבה לכל מי שהגיע, תודה רבה לכולם.